Diari Oficial de la Generalitat Valenciana


Sumari del DOGV 4777, del 17-06-2004 (2004/6213)

RESOLUCIÓ de 7 de juny de 2004, del director general de Qualitat Ambiental, per la qual es publica el resultat de la convocatòria de subvencions efectuada per l'Orde de 17 de desembre de 2003 (DOGV núm. 4662, de 2 de gener de 2004), destinades a la gestió dels equips contaminats per PCB.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6213


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 7 de juny de 2004, del director general de Qualitat Ambiental, per la qual es publica el resultat de la convocatòria de subvencions efectuada per l'Orde de 17 de desembre de 2003 (DOGV núm. 4662, de 2 de gener de 2004), destinades a la gestió dels equips contaminats per PCB. [2004/F6213]
  
L'Ordre de 17 de desembre del 2003, de la Conselleria de Territori i Habitatge, convoca, per a l'exercici 2004, la concessió d'ajudes en matèria de medi ambient, gestionades per la Direcció General de Qualitat Ambiental. L'annex II d'aquesta ordre estableix les bases que han de regir les subvencions destinades a la gestió dels equips contaminats per PCB.
  
Conforme a la base 1 del citat annex, podran ser beneficiaris d'aquesta subvenció les petites i mitjanes empreses per a gestionar els policlorobifenils, policloroterfenils i aparells que els continguen, segons queden definits en el Reial Decret 1.378/1999, de 27 d'agost, pel qual s'estableixen mesures per a l'eliminació i gestió d'aquests (BOE núm. 206, de 28 d'agost de 1999).
  
D'acord amb la base 2, seran objecte de subvenció els costs derivats de la gestió dels policlorobifenils, policloroterfenils i aparells que els continguen, per les petites i mitjanes empreses en el centre o centres radicats a la Comunitat Valenciana, des de l'1 de gener del 2004 fins al 31 d'octubre del 2004. A aquest respecte, es comprovarà especialment la inclusió dels residus esmentats en l'inventari de la Comunitat Valenciana de policlorobifenils, policloroterfenils i aparells que els continguen, a mesura que estableixen els articles 4, 5 i 6 del Reial Decret 1378/1999 esmentat.
  
D'acord amb l'article únic de l'Ordre de 30 de març del 2004, de la Conselleria de Territori i Habitatge, per la qual es fa públic l'import global màxim de les ajudes previstes en l'Ordre de 17 de desembre del 2003 (DOGV núm. 4729 de 8 d'abril del 2004), l'import màxim corresponent a les subvencions destinades a la gestió dels equips contaminats per PCB és d'11.419 euros.
  
La base 3 estableix que la quantia màxima de la subvenció que s'atorgarà a cada sol·licitant serà del 60% del cost total de la gestió dels PCB i aparells que els continguen, i no podrà excedir de 6.000 euros l'import concedit a cada sol·licitant. Aplicant aquest percentatge, la quantitat total que s'ha de concedir és de 734,40 euros, i es respecta, per tant, el límit de la consignació pressupostària.
  
A proposta de la comissió avaluadora, a l'efecte de complir el que disposa l'article 6 de l'ordre de convocatòria i per raó de les competències delegades pel conseller de Territori i Habitatge mitjançant Resolució de 13 d'agost del 2003 (DOGV núm. 4571, de 22 d'agost del 2003), resolc:
  
Primer
  
Publicar el beneficiari, la petició del qual s'ajusta a les bases establides en l'annex II de l'Ordre de 17 de desembre del 2003, per a l'actuació i amb l'import que a continuació s'indica:
  
Núm. exp.: 1/04 PCB
  
Beneficiari: Cromados Lafuente, SL
  
Actuació: Gestió d'equips que contenen PCB
  
Import subvencionable: 1.224,00
  
Import concedit: 734,40
  
Total de subvencions concedides en euros: 734,40
  
Segon
  
Per al cobrament de la subvenció, el beneficiari haurà de presentar com a data límit el 15 de novembre del 2004 la corresponent sol·licitud dirigida a la Direcció General de Qualitat Ambiental acompanyada de la documentació establida en la base 7 de l'annex II de l'ordre de la convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.